31996L0040
L 196/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/40/ЕО НА КОМИСИЯТА
от 25 юни 1996 година
за установяване на общ модел за идентификационна карта за инспектори, провеждащи държавен пристанищен контрол
(текст от значение за EИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/21/ЕО на Съвета от 19 юни 1995 г. относно прилагането по отношение на кораби, които използват пристанища на Общността и плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условия на работа на борда на корабите (държавен пристанищен контрол) (1), и по-специално член 12, параграф 4 от нея,
като има предвид, че Директива 95/21/ЕО предвижда създаването на общ модел за идентификационна карта за инспекторите за държавен пристанищен контрол;
като има предвид, че е необходимо идентификационната карта да съдържа най-малко следната информация: наименование на издаващия орган, пълното име на притежателя на идентификационната карта, снимка на притежателя на идентификационната карта, подпис на притежателя на идентификационната карта и текст, гласящ, че притежателят е упълномощен да провежда инспекции в съответствие с националното законодателство, прието съгласно Директивата;
като има предвид, че за да служи на целите за идентифициране на инспектора пред капитана на кораба и членовете на екипажа, е необходимо идентификационната карта да съдържа превод на английски език, ако това не е основният използван език;
като има предвид, че точният формат на идентификационната карта трябва да бъде предоставен на държавите членки;
като има предвид, че мерките, предвидени в настоящата директива, са в съответствие със становището на Комитета, създаден съгласно член 12 от Директива 93/75/ЕИО на Съвета (2),
ПРИЕ НАСТОЯЩАТА ДИРЕКТИВА:
Член 1
Идентификационната карта, посочена в член 12, параграф 4 от Директива 95/21/ЕО следва да бъде в съответствие с изискванията, посочени в приложението.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 февруари 1997 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.
Член 3
Настоящата директива влиза в сила на двадесетия ден от публикуването ѝ в Официален вестник на Европейските общности.
Член 4
Адресати на настоящата директива са държавите членки.
Съставено в Брюксел на 25 юни 1996 година.